EPPF Communique statement on the arrest of Arbegna Fano member Meseret Kelmework! No. 2020/02 July 10th 2020 ከኢትዮጵያ ሕዝብ አርበኞች ግንባር (ኢህአግ) የአርበኛ ፋኖ አባሎቻችንን መታሰር አስመልክቶ የተሰጠ መግለጫ የኢትዮጵያ ሕዝብ አርበኞች ግንባር (ኢህአግ) በሀገራችን ኢትዮጵያ የዘውግ ሥርዓት መስፈን የሚያስከትለውን የፖለቲካ ሚዛን ማጣትና ማህበራዊ ቀውሶችን በመገንዘብ ለዜጎች ፍትሃዊና ትክክለኛና አሳታፊ ዲሞክራሲያዊ መንግስት በመመስረት ስልጣኑን ለሕዝብ ለማሰረከብ እንዲቻል የበኩሉን አስተዋፅዖ ለማበርከት ሃገራዊ ራዕይን አንግቦ እ.ኤ.አ ከ1998 ዓ.ም ጀምሮ ላለፉት 22 አመታት ዘረኛነትና ኋላ ቀረነት ሥርዓተ-መንግስትን በመቃወም እየታገለ ይገኛል፡፡ በዚህ የትግል ሂደትም አመርቂ ውጤቶችን አስመዝግቧል፡፡ ይሁንና በተለያዮ አውደ ውጊያዎች በመንግስት ሀይሎች በሚፈፀምበት የማጥቃት ዘመቻ ብዙ ታጋይ የአርበኛ-ፋኖ አባላቱ ተሰውተዋል፡፡ በአሁኑ ወቅትም የአርበኛ ፋኖ አባላት እልህ አስጨራሽ ትግሉን በሀገር ውስጥ እና ከሀገር ውጪም እንደቀጠለ ይገኛል። አርበኛ ፋኖ ሀገራዊ ራዕይን ኮትኩቶ በማሳደግ የዘውጌ ማንነቶችን ሚዛን ጠብቆ በማደራጀት የግለሰብ እና የቡድን መብቶችን አጣጥሞ በማስተናገድ ተጓዳኝ እና ተደራቢ ማንነት ያላቸውን የተለያዩ የማህበረሰቡ አባላት በእኩልነት ማስተናገድ የሚችል የፖለቲካ ስርዓት እዉን ለማድረግ የተነሳ ህዝባዊ ግንባር ነው። በቀጣይም የኢትዮጵያ ሕዝብ አርበኞች ግንባር (ኢህአግ) ወያኔ የዘረጋውን ፀረ-ዲሞክራሲያዊና አምባገነናዊ ሥርዓት በማፈራረስ በኢትዮጵያዊ ማንነት ላይ የተመሠረተ ሀገራዊ አንድነትን የሚያረጋግጥ ሁሉን አሳታፊ የፖለቲካ ሥርዓት የመገንባት ዓላማው እውን እስከሚሆን ትግሉን አጠናክሮ ይቀጥላል። የኢትዮጵያ ሕዝብ አርበኞች ግንባር (ኢህአግ) ከ2006 ዓ.ም ጀምሮ በአሸባሪነት መፈረጁ ይታወሳል፡፡ ከሁለት አመት በፊት በተደረገው የወንበር ሽግሽግም አብይ አህመድ ወደ ሥልጣን ከመጣ በኃላ መንግስት የዘረኛነት ሥርዓተ-መንግስት ለመገርሰስ ቁርጠኝነት ባለማሳየቱ በሀገር ውስጥ ገብቶ ለመታገል ፈቃደኛ ሳይሆን ቀርቷል፡፡ ከአርበኛ ፋኖ አባላት መካካል በኤርትራ በረሀ የነበሩ የአርበኛ ፋኖ ታጋዮች በኤርትራ መንግስት አስገዳጅነት ወደ ሀገር ውስጥ እንዲገቡ ተደርጓል፡፡ እነዚህ አባላቶቻችንም ከመንግስት በሚሰነዘር ጥቃት ጥቂት የማይባሉ ተገድለዋል ብዙዎቹም ለእስርና እንግልት ተዳርገዋል፡፡ ባሳለፍናቸው ሁለት አመታት የፖለቲካ ምህዳሩን ለማስፋት እንዲቻል መንግስት ለተፎካካሪ ፓርቲዎች ባደረገው ሀገራዊ ጥሪ ወደ ሀገር ውስጥ ገብተው እንዲታገሉ በወጣው መመሪያ መሰረት መቀመጫቸውን ከሀገር ውጪ ያደረጉ የፖለቲካ ድርጅቶች ወደ ሀገር ውስጥ ገብተው እየታገሉ ይገኛሉ፡፡ ይሁንና መንግስት በመርህ ደረጃ ያስቀመጣቸውን የሰላማዊ ፣ ዲሞክራሲያዊና ሀሳብን በነፃነት የመግለፅ መብት በተለያየ ደረጃ ሲሸራርፍና ሲገድብ ተስተውሏል፡፡ ጥሪ በተደረገላቸው የተፎካካሪ ፖለቲካ ፓርቲ አባላት ላይም አሉታዊ ተፅዕኖዎችን በማሳደር መንግስት ባስቀመጠው አቅጣጫ ላይ ብቻ እንዲጓዙም ጫና ሲያሳድርባቸው ቆይቷል፡፡ በአሁን ወቅት በሀገራችን ከተበዳይ ይልቅ በዳይ የሚጮህበት በፅንፈኞች የፖለቲካ ሴራ የንፁሃን ደም የሚፈስባት አሳዛኝ ሁነት ውስጥ እንገኛለን፡፡ ዛሬ በሀገራችን ውስጥ በዜጎቻችን ላይ እየተፈፀመ ላለው የዘር ማጥፋትና ሀገር የማፍረስ ተልዕኮ የጥላቻ ፖለቲካ ዋነኛ መሰረቱ ወያኔ የጠነሰሰውና ላለፉት 29 ዓመታት ዘርን መሰረት ባደረገው ከፋፋይ የባንቱስታን አፓርታይድ ሕገ-መንግስት ኢትዮጵያ ሀገራዊ ህልውናዋን እንድታጣ፣ ሁከትና ግርግር እንዲንሰራፋ ምክንያት ሆኗል፡፡ ሰኔ 22 ቀን 2012 ዓ.ም የአርቲስት ሀጫሉ ሁንዴሳ መገደል ምክንያት ተከትሎ በተነሳ ሁከትና ግርግር መንግስት ከጉዳዩ ጋር ግንኙነት የሌላቸውን እና በሰላማዊ መንገድ ሀሳባቸውን በተለያዩ ነፃ መድረኮች በመግለፅ ላይ የነበሩ የፖለቲካ አመራሮችን እና ግለሰቦችን ማሰሩ ይታወቃል፡፡ አህያውን ፈርቶ ዳውላውን እንዲሉ የጉዳዩን ጠንሳሾች እና ዋና ተዋናዮች በተገቢው መንገድ በወቅቱ እርምጃ ለመውሰድ መንግስት ባሳየው ዳተኝነት እና ቸልተኝነት የፖለቲካ አለመረጋጋት እንዲፈጠር ምክንያት ሆኗል፡፡ መንግስት በቁጥጥር ስር ካዋላቸው መካከል በተለይም ጋዜጠኛና የሰብዓዊ መብት ተሟጋች አቶ እስክንድር ነጋን ፣ አቶ ስንታየሁ ቸኮል፡ ኢንጂነር ይልቃል ጌትነት፣ ወ/ሮ አስቴር ስዮም ፣ አቶ ልደቱ አያሌው ይገኙበታል፡፡ እንዲሁም ከአርበኛ ፋኖ አባላት መካከል ወደ ሀገር ውስጥ የገቡትና የአርበኛ ፋኖ አባላቱን በአመራር ደረጃ ድጋፍ በመስጠት ላይ የነበሩት አርበኛ-ፋኖ መሰረት ቀለምወርቅ የትግል ሰም ሞረሽ በባህር ዳር ከተማ ሐምሌ 1 አርበኛ-ፋኖ መግለጫ «አብይ አህያውን ጥሎ ዳውላውን » Arrbegna Fano Cmmunique “Abiy covet messenger, not the message !” 2012 ዓ.ም በመንግስት ልዩ ኃይሎች መታሰራቸው ታውቋል፡፡ አርበኛ ፋኖ መሰረት ቀለምወርቅ በትግል ስማቸው/ሞረሽ/ በአርበኛ ፋኖ ትግል ውስጥ ከፍተኛ ተጋድሎ ሲያደርጉ የቆዮና በተለያዩ አውደ-ውጊያዎችም ተሳታፊ የነበሩ በወያኔ ወታደሮች በትግል ላይ ቆስለው በሱዳን ታስረው ወደ አውስትራሊያ ሀገር በመጓዝ የአርበኛ ፋኖን ትግል ሲመሩ ቆይተዋል፡፡ አርበኛ ፋኖ መሰረት ቀለምወርቅ ወደ ሀገር ውስጥ የገቡበት አስገዳጅ ምክንያትም በኤርትራ በረሀ በትግል ላይ የቆዩ አርበኛ ፋኖዎችን ለማቋቋምና እራሳቸውን እንዲችሉ ድጋፍ ለማድረግ እንደሆነ ይታወቃል፡፡ የጠቅላይ ሚንስትር አብይ አህመድ መንግስት በፕ/ር ብርሃኑ ነጋ የተደራጁትን የግንቦት ሰባት አባላን ሲያቋቁም ነገር ግን የትግሉ ተዋናይ የነበሩትን የኢትዮጵያ ሕዝብ አርበኞች ግንባር አባላትን ያለምንም እርዳታ ሜዳ ላይ መበተኑን የኢትዮጵያ ሕዝብ በውል እንዲያውቀው ለማስገንዘብ እንወዳለን፡፡ የአርበኛ ፋኖ አባሎቻችን የሐድግ መንግስት እንዲኮላሽ ደረታቸውን ለጦር ግንባራቸውን ለጥይት በመስጠት እስከ ሞት ተፋልመዋል፡፡ አስከፊውን የዘረኛውን ሥርዓት ለማንኮታኮትና ለመገርስስ መስዋዕትነት የከፈሉ ፊት አውራሪ የሀገር አርበኞቻችን በመሆናቸውም እንኮራባቸዋለን፡፡ እነዚህን የሀገር አርበኞች መንግስት ማቋቋም እና መደገፍ ሲገባው በተቃራኒው የትግል ጓዶቻችንን በማሳደድ ላይ የሚገኝ መሆኑ በእጅጉ ያሳዘነን መሆኑን የኢትዮጵያ ህዝብ እና አለማቀፉ ማህበረሰብ እንዲያውቀው ለማድረግ እንሰራለን፡፡ ከዚህ ቀደም በተመሳሳይ ትግል በዋሺንግተን ዲሲ የንጋት ራዲዮ መስራችና ሀላፊ የነበሩት ጋዜጠኛ ደምስ በለጠ ያብይን ጥሪ አክበርው ገብትው ህይወታቸው በመርዝ እንዲያልፍ ተደርጓል፡፡ በዚህ አስቸጋሪ ሀገራዊ የፈተና ወቅት የኢትዮጵያ መንግስት ለሰላማዊ ትግል ወደ ሀገር ውስጥ የጠራቸውን የፖለቲካ ድርጅቶች የመፍትሄው አካል እንደማድረግ እና ሀገራዊ መፍትሄን በጋራ ከመሻት ይልቅ በመርህ ላይ ባልተመሰረተ የፖለቲካ ዲስኩር አምባገነናዊ መንግስት በመሆን ዜጎችን ለህልፈት ለእስርና የንብረት ውድመት ዳርጓል፡፡ በተፈጠረው የዜጎች ሞትና በወደመው የህዝብ ሀብት ማዘናችንን እየገለፅን መንግስት በየጊዜው በሚያጋጥመው የፖለቲካ መፈረካከስ ምክንያት በዘመነ ኢሕአዴግ አገዛዝ የነበረውን በሀሰት ወንጅሎ የማሰር መርህ ብልፅግና ፓርቲ እንደገፋበትና ምንም አይነት የሥርዓት ለውጥ እንደሌለ ማንም የማይክደው ሀቅ ነው፡፡ በመሆኑም መንግስት የአርበኛ-ፋኖ አባላቶቻችንን ማሰርና ማንገላታት እንዲያቆም አበክረን እየጠየቅን በአሁኑ ሰዓት ያለበቂ ምክንያት በሰላማዊ ትግል ውስጥ የሚገኙ በቁጥጥር ስር ያዋላቸውን አርበኛ ፋኖዎች ያለምንም ቅድመ ሁኔታ እንዲፈታልን ጥሪ እናቀረባለን፡፡ በመጨረሻም መንግስት ለተፎካካሪ ፓሪቲዎች ያቀረበውን ሰላማዊና ዲሞክራሲያዊ በእኩል የመደመጥ መብት ጥሪ መሰረት በማድረግ በእስር ላይ የሚገኙ አባላቶቻችን ደህንነታቸው ተጠብቆ በተገቢው መንገድ ወደ ሰላማዊ ትግላቸው እንዲመለሱ መንግስት የበኩሉን እንዲወጣም እንጠይቃለን፡፡ አንድነት ሀይል ነው! ኢትዮጵያ ለዘላለም ትኑር !!! copy to UN Human Rights, EU, African Unity Amnesty International,